Ehdotus EUROOPAN PARLAMENTIN JA NEUVOSTON ASETUS yksipuolisten tullietuuksien myöntämisestä Moldovalle annetun neuvoston asetuksen (EY) N:o 55/2008 muuttamisesta /* COM/2013/0678 final - 2013/0325 (COD) */





PERUSTELUT 1. EHDOTUKSEN TAUSTA Euroopan unioni, jäljempänä ”EU”, on saattanut päätökseen neuvottelut Moldovan tasavallan, jäljempänä ”Moldova”, kanssa assosiaatiosopimuksesta, jolla mm. aloitetaan pitkälle menevä ja laaja-alainen vapaakauppa kesäkuussa 2013. Näiden neuvottelujen yhteydessä Moldova hyväksyi kunnianhimoisen toimintasuunnitelman luodakseen poliittisen liiton EU:n kanssa ja parantaakseen taloudellista yhdentymistä EU:hun. Se on myös edistynyt merkittävästi sääntelynsä lähentämisessä, minkä ansiosta yhdenmukaisuus EU:n lainsäädännön ja vaatimusten kanssa on lisääntynyt. Näiden neuvottelujen aikana osapuolet ehdottivat kahdenvälisen viinikauppansa vapauttamista kokonaan. Moldovan tasavallalla on viime aikoina ollut vaikeuksia viedä viiniään joillekin sen perinteisistä markkinoista, mikä uhkaa maan talouden elpymistä ja Moldovan hallituksen määrätietoisesti ajamaa uudistusprosessia. Maatalouden osuus on noin 40 prosenttia Moldovan taloudesta, ja sen tärkeä osa viiniala työllistää noin 300 000 ihmistä (neljäsosan työssä käyvästä väestöstä), jotka elävät pääosin maaseudulla ja viljelevät keskikokoisia tai pieniä perhepalstoja. Edellä sanottu huomioon ottaen Euroopan komissio ehdottaa, että viinin tuonti Moldovasta EU:hun vapautetaan kokonaan viipymättä muuttamalla neuvoston asetusta (EY) N:o 55/2008[1] ja poistamalla viini sen liitteessä I olevasta taulukosta 1. Tällä hetkellä Moldovalle myönnettäviä tullietuuksia koskeva WTO:n poikkeuslupa ei kata asetusehdotuksessa suunniteltuja viinin lisäetuuksia. Lisäksi poikkeusluvan voimassaolo päättyy 31. joulukuuta 2013. Näin ollen EU:n olisi WTO:n perustamissopimuksen artiklan IX kohdan 3 nojalla pyydettävä, että sen GATT 1994-sopimuksen artiklojen 1 ja 13 mukaisia velvoitteita koskevan poikkeusluvan voimassaoloa jatkettaisiin ja soveltamisalaa laajennettaisiin siinä määrin kuin on tarpeen, jotta EU voi myöntää tullittomuuden Moldovan alkuperäviinille ilman tarvetta saattaa sama tullittomuuskohtelu koskemaan muiden WTO:n jäsenten samankaltaisia tuotteita. Komission ehdotus poikkeusluvan jatkamispyynnöstä on jo neuvoston käsiteltävänä. 2. EHDOTUKSEN OIKEUSPERUSTA Ehdotuksen oikeusperusta on Euroopan unionin toiminnasta tehdyn sopimuksen 207 artiklan 2 kohta. 3. TALOUSARVIOVAIKUTUKSET Asetusehdotuksesta ei aiheudu menoja EU:n talousarvioon. Koska Moldovasta tuotavan viinin osuus on vain 0,6 prosenttia EU:n koko viinintuonnista, markkinoiden avaamisen ei odoteta vaikuttavan kielteisesti EU:hun. 2013/0325 (COD) Ehdotus EUROOPAN PARLAMENTIN JA NEUVOSTON ASETUS yksipuolisten tullietuuksien myöntämisestä Moldovalle annetun neuvoston asetuksen (EY) N:o 55/2008 muuttamisesta EUROOPAN PARLAMENTTI JA EUROOPAN UNIONIN NEUVOSTO, jotka ottavat huomioon Euroopan unionin toiminnasta tehdyn sopimuksen ja erityisesti sen 207 artiklan 2 kohdan, ottavat huomioon Euroopan komission ehdotuksen, sen jälkeen kun esitys lainsäätämisjärjestyksessä hyväksyttäväksi säädökseksi on toimitettu kansallisille parlamenteille, noudattavat tavallista lainsäätämisjärjestystä, sekä katsovat seuraavaa: (1) Neuvoston asetuksella (EY) N:o 55/2008[2] otetaan käyttöön Moldovan tasavaltaa, jäljempänä ’Moldova’, koskeva erityinen yksipuolisten tullietuuksien järjestelmä. Kyseisessä järjestelmässä kaikilla Moldovan alkuperätuotteilla on vapaa pääsy unionin markkinoille, lukuun ottamatta tiettyjä maataloustuotteita, jotka luetellaan mainitun asetuksen liitteessä I ja joille annetaan rajoitettuja myönnytyksiä joko tariffikiintiöissä myönnettävänä tullittomuutena tai tullinalennuksina. (2) Osana Euroopan naapuruuspolitiikkaa, EU:n ja Moldovan välistä Euroopan naapuruuspolitiikan toimintaohjelmaa sekä itäistä kumppanuutta Moldova on hyväksynyt kunnianhimoisen toimintasuunnitelman poliittisen assosiaation ja taloudellisen yhdentymisen edistämiseksi unionin kanssa. Moldova on myös jo edistynyt merkittävästi sääntelynsä lähentämisessä, minkä ansiosta yhdenmukaisuus unionin lainsäädännön ja vaatimusten kanssa on lisääntynyt. (3) Uutta assosiaatiosopimusta koskevat neuvottelut, joiden yhteydessä neuvoteltiin myös pitkälle menevästä ja laaja-alaisesta vapaakaupasta unionin ja Moldovan välillä, aloitettiin tammikuussa 2010 ja saatiin päätökseen heinäkuussa 2013. Kyseisessä sopimuksessa määrätään kahdenvälisen viinikaupan vapauttamisesta kokonaan. (4) Jotta tuettaisiin Euroopan naapuruuspolitiikan ja itäisen kumppanuuden mukaisia Moldovan pyrkimyksiä ja tarjottaisiin sen viinituotteille houkuttelevat ja luotettavat vientimarkkinat, viinin tuonti Moldovasta unioniin olisi vapautettava viipymättä. (5) Sen vuoksi asetusta (EY) N:o 55/2008 olisi muutettava, OVAT HYVÄKSYNEET TÄMÄN ASETUKSEN: 1 artikla Poistetaan asetuksen (EY) N:o 55/2008 liitteessä I olevan taulukon 1 kohdan viimeinen rivi, joka koskee järjestysnumeroa 09.0154 ”Tuoreista rypäleistä valmistettu viini, muu kuin kuohuviini”. 2 artikla Tämä asetus tulee voimaan seitsemäntenä päivänä sen jälkeen, kun se on julkaistu Euroopan unionin virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä Euroopan parlamentin puolesta Neuvoston puolesta Puhemies Puheenjohtaja RAHOITUSSELVITYS || FinancSt/2013 JE/nh/3263078-Rev1 6.0.2013.1 || PÄIVÄMÄÄRÄ: 18.9.2013 1. || BUDJETTIKOHTA: Luku 12 – Tullimaksut ja muut maksut || MÄÄRÄRAHAT: Lisätalousarvio nro 1/2013: 18 654,2 miljoonaa euroa 2. || TOIMENPITEEN NIMI: Ehdotus Euroopan parlamentin ja neuvoston asetukseksi yksipuolisten tullietuuksien myöntämisestä Moldovalle annetun neuvoston asetuksen (EY) N:o 55/2008 muuttamisesta 3. || OIKEUSPERUSTA: Euroopan unionin toiminnasta tehdyn sopimuksen 207 artiklan 2 kohta. 4. || TAVOITTEET: Vapautetaan kokonaan viinin tuonti Moldovasta EU:hun. 5. || VAIKUTUKSET TALOUSARVIOON || 12 KK:N AJANJAKSO (milj. euroa) || KULUVA VARAIN-HOITOVUOSI 2013 (milj. euroa) || SEURAAVA VARAINHOITO-VUOSI 2014 (milj. euroa) 5.0 || MENOT - EY:N TALOUSARVIOSTA (TUET/INTERVENTIOT) - KANSALLISISTA TALOUSARVIOISTA - MUISTA LÄHTEISTÄ || - || - || - 5.1 || TULOT - EY:N OMAT VARAT (MAKSUT/TULLI) - KANSALLISISTA TALOUSARVIOISTA || - || - || - || || 2015 || 2016 || 2017 || 2018 5.0.1 || MENOARVIO || - || - || - || - 5.1.1 || TULOARVIO || - || - || - || - 5.2 || LASKUTAPA: - 6.0 || MAHDOLLISUUS RAHOITUKSEEN TOTEUTETTAVANA OLEVAN TALOUSARVION KYSEISEEN LUKUUN OTETUISTA MÄÄRÄRAHOISTA || KYLLÄ EI 6.1 || MAHDOLLISUUS RAHOITUKSEEN TOTEUTETTAVANA OLEVAN TALOUSARVION LUKUJEN VÄLISILLÄ SIIRROILLA || KYLLÄ EI 6.2 || LISÄTALOUSARVION TARVE || KYLLÄ EI 6.3 || MYÖHEMPIIN TALOUSARVIOIHIN OTETTAVAT MÄÄRÄRAHAT || KYLLÄ EI HUOMAUTUKSIA: Tuonti Moldovasta ei viime vuosina ole ollut niin suurta, että vuotuiset tullittomat tariffikiintiöt olisivat täyttyneet. Sillä, että vuotuiset tullittomat tariffikiintiöt poistetaan Moldovasta tuotavalta viiniltä, ei ole vaikutuksia talousarvioon. [1] Neuvoston asetus (EY) N:o 55/2008, annettu 21 päivänä tammikuuta 2008, yksipuolisten tullietuuksien myöntämisestä Moldovalle sekä asetuksen (EY) N:o 980/2005 ja komission päätöksen 2005/924/EY muuttamisesta (EUVL L 20, 24.1.2008, s. 1). [2] Neuvoston asetus (EY) N:o 55/2008, annettu 21 päivänä tammikuuta 2008, yksipuolisten tullietuuksien myöntämisestä Moldovalle sekä asetuksen (EY) N:o 980/2005 ja komission päätöksen 2005/924/EY muuttamisesta (EUVL L 20, 24.1.2008, s. 1).